Proiect educațional
”Natura ne aseamănă, educația ne unește”
Prof:  Ramona Mădălina Fincă
 Grădinița cu P.P. nr.1, Turnu Măgurele, Teleorman

Motto: “Învăţaţi- i pe copiii voştri ceea ce i- am învăţat noi pe ai noştri, că pământul este mama noastră. Tot ceea ce i se întâmplă pământului, va ajunge să li se întâmple şi copiilor acestui pământ. Noi ştim cel puţin atât: nu pământul aparţine omului, ci omul aparţine pământului.”  Sieux Seattle
         
ARGUMENT
Adevărata educaţie ecologică îşi va atinge scopul numai atunci când elevii – cetăţenii de mâine – vor fi convinşi de necesitatea ocrotirii naturii şi vor deveni factori activi în acţiunea de conciliere a omului cu natura. Conştientizând frumuseţea mediului local, promovând pitorescul zonei în care locuiesc, elevii vor înţelege utilitatea acţiunilor ecologice.
Proiectul oferă posibilitatea de a desfăşura activităţi de educaţie ecologică prin care să cultivăm interesul şi dragostea copiilor pentru lumea înconjurătoare, pentru protejarea mediului. Totodată urmăreşte responsabilizarea elevilor faţă de importanţa protejării mediului înconjurător, conturarea deprinderilor şi a atitudinilor de a preţui şi respecta mediul prin comportamente civilizate, dar şi sensibilizarea cetăţenilor privind importanţa mediului înconjurător. 
Formarea la copiii de grădiniţă a atitudinii faţă de mediu şi a proceselor naturale de conservare a naturii reprezintă un factor foarte important în vederea salvării planetei de catastrofele naturale care ne aşteaptă, dacă nu se vor întreprinde măsuri drastice de ocrotire a mediului. Omul ar trebui să conştientizeze rolul atât de important pe care îl are în păstrarea unui mediu curat şi sănătos. Sensibilizarea copiilor şi tinerilor trebuie să meargă pe linia cultivării respectului faţă de mediul natural, a folosirii raţionale a resurselor, a responsabilizării în legătură cu gestionarea deşeurilor, a estetizării mediului, a sporirii resurselor. Prin implicarea copiilor în acţiuni de salvare a mediului se urmăreşte sensibilizarea micilor ecologişti în faţa frumuseţilor naturii, formând persoane capabile să aprecieze frumosul şi viaţa.   De asemenea, prin acţiunile ecologice desfăşurate cu copiii, sperăm ca oamenii să conştientizeze răul pe care îl provoacă zi de zi planetei şi, alături de aceştia să participe la acţiuni de protejare a naturii.
Aceste acţiuni ecologice au îmbrăcat forma unui proiect de parteneriat educaţional, intitulat “Natura ne aseamănă, educația ne unește””, pentru că numai astfel vom reuşi să menţinem o planetă curată .
Scopul proiectului   
· Conştientizarea rolului pe care îl are fiecare individ în păstrarea unui mediu curat şi sănătos;
· Formarea şi exersarea unor deprinderi de îngrijire şi ocrotire a mediului înconjurător,în vederea educării unei atitudini pozitive faţă de acesta;
· Educarea capacităţii de a exprima mesaje ecologice prin diverse tehnici specifice  abilităţilor practice şi plastice.
Obiectivele proiectului
· Să indentifice elementele de mediu;
· Să conștientizeze impactul poluării asupra mediului și să combată cu mijloace  adecvate vârstei preșcolare;
· Să- și formeze deprinderi de refolosire și recondiționare a deșeurilor;
· Să fie capabili să transmită mesaje ecologice;
· Să respecte regulile de conviețuire într - un mediu social curat și sănătos.
Grupul țintă
·  Preșcolarii  de la  Grădinița cu P.P.nr.1 , Turnu Măgurele, Teleorman
Durata proiectului
· 1 an școlar
 Locul de desfășurare:  
· Grădinița cu P.P. nr.1,  Turnu Măgurele, Teleorman
Resurse materiale:
· Materiale textile; papetărie; vopsele; culori; acuarele; cd-uri; videoproiector; laptop; costume din materiale reciclabile.
Beneficiari:
· Preșcolarii, părinții acestora, cadrele didactice din unitate;
    Rezultate  așteptate:
· Confecționarea unui portofoliu ale proiectului;cd-uri;expoziții;album foto.
    Evaluare:
· Portofoliul cu produsele activității; mapa cu documentele proiectului; fotografii din cadrul desfășurării proiectului 

CALENDARUL ACTIVITATILOR
	Nr. crt.
	Data
	Tema activităţii şi mijlocul de realizare
	Locul de desfăşurare/
Responsabili

	1.
	Octombrie 
	Avizarea  proiectului educațional 
“Natura ne aseamănă, educația ne unește” la nivelul grădiniței şi al inspectoratului școlar 
-Meditiazarea proiectului în grădiniţă,  în comunitate, în reviste școlare  
	Grădinița participantă la proiect
Coordonator al proiectului pe grădiniță

	1.
	Noiembrie 
	„Parfum şi culoare”
-Frumusețile și bogățiile toamnei-paradă cu costume confecționate de părinți din materiale din natură şi refolosibile .
	Grădinița participantă la proiect
Coordonator al proiectului pe grădiniță

	2.
	Ianuarie 
	„Salvând pământul, ne apărăm viața!”
- expoziție cu lucrările copiilor
	Grădinița participantă la proiect
Coordonator al proiectului pe grădiniță

	4.
	Martie  
	 ”Sădim flori și pomișori în curtea grădiniței”
- Activitate practic gospodărească

	Grădinița participantă la proiect
Coordonator al proiectului pe grădiniță

	5.
	Mai 


	„S.O.S. – Natura”
-Desene pe asfalt
	Grădinița participantă la proiect
Coordonator al proiectului pe grădiniță

	6.
	Iunie 
	„Răsplata micilor ecologiști”
- festivitatea de premiere
	Grădinița participantă la proiect
Coordonator al proiectului pe grădiniță




CONDIŢII CONTRACTUALE:
1. Programul activităților va fi stabilit în comun de toate cadrele didactice din unitate.
2. Programul poate suferi modificări pe parcursul anului dacă este în interesul unei mai bune funcționări.
3. Fiecare cadru didactic poate să vină cu completări sau modificări cu condiția să anunțe la timp.
4. În organizarea și desfășurarea activităților va fi acceptată prezența părinților care doresc să participe sau să se implice.
5. La sfârșitul anului școlar  se va face evaluarea activităților.

